

**Cynhyrchwyd ar ran:** **AQA, CCEA, OCR, Pearson a CBAC**

**Hysbysiad i Ganolfannau – rhyddhau canlyniadau cymwysterau cyffredinol**

**Arholiadau Mehefin 2020**

**Cyfres arholiadau Mehefin 2016**

**(At sylw penaethiaid canolfannau, uwch arweinwyr a swyddogion arholiadau)**

**Rhyddhau canlyniadau'n gyfyngedig i ganolfannau'n unig**

Bydd copïau electronig o ganlyniadau yn cael eu rhyddhau i ganolfannau, naill ai trwy wefannau allrwyd diogel y corff dyfarnu neu trwy A2C fel a ganlyn:

|  |  |
| --- | --- |
| **Dyddiad** | **Cymwysterau** |
| **0001 o'r gloch ddydd Mercher 12 Awst 2020** | **TAG, MATHEMATEG ANNIBYNNOL (FSMQ)****Project Estynedig** |
|  |  |
| **0001 o'r gloch ddydd Mercher 19 Awst 2020** | **TGAU, TLM****Projectau Sylfaen ac Uwch** |

Rhyddheir y canlyniadau hyn ar y ddealltwriaeth bod y ffeiliau canlyniadau a’u cynnwys yn aros yn gyfan gwbl gyfrinachol i bennaeth y ganolfan, staff y swyddfa arholiadau a'r staff addysgu uwch hynny yn y ganolfan, y consortiwm neu Multi Academy Trust.

Rhaid i ganolfannau lynu wrth y cyfyngiadau ychwanegol a nodir yn y ddogfen hon.

**Cyhoeddi canlyniadau i ymgeiswyr**

Gellir cyhoeddi canlyniadau i ymgeiswyr fel a ganlyn:

|  |  |
| --- | --- |
| **Dyddiad** | **Cymwysterau** |
| **0800 o'r gloch ddydd Iau 13 Awst 2020** | **TAG, MATHEMATEG ANNIBYNNOL (FSMQ)****Project Estynedig** |
|  |  |
| **0800 o'r gloch ddydd Iau 20 Awst 2020** | **TGAU, TLM****Projectau Sylfaen ac Uwch** |

Pan na fydd ymgeisydd yn gallu casglu ei ganlyniadau ei hun ac yn methu â chael ei ganlyniadau drwy system electronig ddiogel fel safle allrwyd diogel canolfan, ni ddylai'r canlyniadau gael eu postio tan ar ôl 0800 o'r gloch ar y dyddiad priodol ar gyfer cyhoeddi'r canlyniadau. **Ni ddylai ymgeiswyr dderbyn canlyniadau, trwy e-bost, trwy'r post neu fel arall, cyn 0800 o'r gloch.**

Mae cyrff dyfarnu yn cadw'r hawl i wrthod y consesiwn arbennig o ddarparu gwybodaeth gynnar am ganlyniadau yn electronig yn achos unrhyw ganolfan sy'n torri'r gofynion hyn.

**Bydd corff dyfarnu yn ystyried unrhyw achos o dorri'r gofynion hyn yn gamymddwyn.**

**Cyfyngiadau ychwanegol ar ryddhau canlyniadau**

|  |
| --- |
| Ni ellir datgelu na thrafod canlyniadau na’r wybodaeth sy'n deillio ohonynt gyda'r canlynol:* athrawon eraill;
* ymgeiswyr na rhieni;
* sefydliadau addysgol ac Awdurdodau Lleol;
* y cyfryngau;
* unrhyw unigolion eraill.

Yn ogystal, ni ddylid datgelu na thrafod y canlyniadau hyn, na’r wybodaeth sy'n deillio ohonynt, ar y cyfryngau cymdeithasol fel Facebook neu Twitter.Ni ddylai canolfannau ryddhau data canlyniadau i Awdurdodau Lleol tan ar ôl 9.30am ar y dyddiad priodol ar gyfer cyhoeddi'r canlyniadau.Yn yr un modd, ni ddylai canolfannau ryddhau datganiadau i’r wasg na siarad â'r wasg o gwbl tan ar ôl 9.30am ar y dyddiad priodol ar gyfer cyhoeddi canlyniadau.Ni ddylid rhannu data canlyniadau'n ehangach tan y bydd yr ymgeiswyr wedi derbyn eu canlyniadau.**Bydd corff dyfarnu yn ystyried unrhyw achos o dorri'r gofynion hyn yn gamymddwyn.**Dylai canolfannau dalu sylw i'r ffaith mai canlyniadau rhagarweiniol yw'r rhain ac y gellir eu newid trwy'r gwasanaethau ar ôl canlyniadau cyhoeddedig.Nid tystysgrifau yw’r datganiadau o ganlyniadau rhagarweiniol ymgeiswyr. Mae cyrff dyfarnu yn cadw’r hawl i newid canlyniadau arholiadau cyn dosbarthu tystysgrifau. |

**Defnyddio ffeiliau canlyniadau electronig**

Nid yw cyrff dyfarnu yn darparu copïau papur o ganlyniadau rhagarweiniol ymgeiswyr. Bydd angen i’r canolfannau ddefnyddio’r data electronig i baratoi’r wybodaeth fydd yn cael ei rhyddhau i’r ymgeiswyr.

**Os bydd angen i ymgeiswyr ddarparu eu canlyniadau rhagarweiniol i drydydd parti, fel Colegau Chweched Dosbarth neu AB, rydym yn argymell yn gryf y dylid argraffu datganiadau o ganlyniadau rhagarweiniol yr ymgeiswyr ar bapur pennawd yr ysgol a/neu wedi'u stampio ag enw a logo’r ysgol.**

**Colegau Chweched Dosbarth ac AB**

Bydd colegau chweched dosbarth ac AB yn derbyn canlyniadau ymgeiswyr wedi'u cymeradwyo gan ganolfannau at ddibenion cofrestru, e.e. canlyniadau wedi'u hargraffu ar bapur pennawd yr ysgol a/neu wedi'u stampio ag enw a logo'r ysgol.

**Nid oes gwahaniaeth rhwng y data canlyniadau rhagarweiniol sy’n cael eu cynhyrchu o safle allrwyd corff dyfarnu a’r hyn sy’n cael ei gynhyrchu trwy becyn MIS y ganolfan (a fydd yn y rhan fwyaf o achosion yn rhestru canlyniadau pob corff dyfarnu)**. Rhaid cofio y gallai canlyniadau rhagarweiniol newid.

Os oes amheuaeth, dylai colegau Chweched Dosbarth ac AB gysylltu ag ysgolion i gael gwybod am ganlyniadau’r ymgeisydd neu gallant ofyn i’r ymgeisydd am ei d/thystysgrifau, unwaith y byddan nhw wedi’u dosbarthu. Y dystysgrif yw’r cofnod terfynol o gyflawniad yr ymgeisydd.

CGC ©2020 – Diwygiwyd Chwefror 2020